Համագումարում ելույթ ունեցողները եւս կարեւորեցին համայնքների կայացման նշանակությունը, նշելով, որ հզոր պետության հիմքը հզոր համայնքն է։ Համագումարի վերջում ընդունվեց բանաձեւ` որտեղ մասնավորապես նշվում է, որ Հայաստանում տեղական ինքնակառավարումը դեռեւս սահմանադրական եւ օրենսդրական ամրապնդման կարիք ունի, առաջ է քաշվում սահմանադրական բարեփոխումների միջոցով տեղական ինքնակառավարման երկմակարդակ համակարգի, ԱԺ-ի համայնքների պալատի ստեղծումը, ինչպես նաեւ առանձին կառույցի ստեղման անհրաժեշտությունը, որը պետք է զբաղվի ինքնակառավարման հարցերով եւ արագ արձագանքի առաջ եկած խնդիրներին։ Բանաձեւում նաեւ հավաստիացվում է, որ առաջիկա ՏԻՄ ընտրությունները երկրում ժողովրդավարության, արդարության էական առաջընթացի քայլ կլինեն։ Նշվեց նաեւ, որ նոյեմբերին, ՏԻՄ ընտրություններից հետո, միությունը կհրավիրի համաժողովՙ ընտրությունների արդյունքներն ամփոփոելու եւ գնահատելու նպատակով։